google/wiki40b huggingface dataset:
The Times

Istorija

1785 m. sausio 1 d. laikraštį įsteigė Džonas Volteris (John Walter). Tuomet laikraštis vadinosi „The Daily Universal Register“. 1788 m. sausio 1 d., po 940 leidimų, laikraštis buvo pervadintas į „The Times“.
Na, labas, Oksana Sokolova

Siužetas

Iljos svajonei, atrodytų, lemta išsipildyti. Jis rytojaus dieną turėtų vesti laidą „Vyrų“ radijuje. Čia dirba vien vyrai, į eterį leidžiamos vyriškos dainos, aptariami vyriški reikalai.Visą naktį jis lėbavo ir šūkavo: „Sveiki, aš Ilja Naganas!!!“ Ryte jis atsibudo savo bute, bet dingo jo balsas. Draugai nesupranta, ką jis sako. Iš po kaldros išlindo mergina, vardu Oksana Sokolova. Ji skaito iš lūpų. Sutarė vykti kartu į vyrų radiją. Pakeliui užsuko pas gydytoją. Jis davė kažkokių vaistų. Į radijo patalpas merginos neįleido. Ilja sėdasi prie pulto ir  prabyla... moterišku balsu. Vyrų radijuje to nėra buvę. Ilja nesugalvoja nieko kito, kaip prisistatyti Oksana Sokolova. Radijo vadovybė ieško paslaptingos vedėjos, banditai ieško Iljos. Mieste vyksta keisti dalykai, o radijo piaro darbuotojai tai paverčia šou. Nesvarbu, ar griūva policijos nuovados siena, ar kažkas siautėja miesto ligoninėje. Viskas į naudą reitingų viršūnėse esančiai laidai.
Labanoras

Aplinkinės gyvenvietės

Saldutiškis – 11 km
Mindūnai – 15 km
Kaltanėnai – 15 km
Lakaja – 12 km 
 Inturkė – 25 km 
 Januliškis - 12 km 
 Švenčionėliai - 22 km

Architektūra

Iki Valakų reformos buvo kupetinis kaimas, vėliau – spindulinio plano. Miestelio viduryje – aikštė, iš kurios radialinėmis kryptimis eina gatvės.
Ferdinandas Jakšys

Ferdinandas Pranas Jakšys (g. 1937 m. gegužės 20 d. Svėdasuose) – Lietuvos aktorius, teatro režisierius.

Biografija

Gimė Svėdasuose 1937 metais.
Tėvas – amatininkas, Svėdasų batsiuvys. Sesuo Žaneta Jakšytė-Kibickienė (g. 1946 m.) – prancūzų kalbos mokytoja, vertėja, verslininkė.
1945–1950 m. baigė penkių klasių Svėdasų pradinę mokyklą, 1950–1952 m. toliau mokėsi Duokiškio (Rokiškio raj.) vidurinėje mokykloje, 1952–1954 m. – Kamajų (Rokiškio raj.) vidurinėje mokykloje, 1954–1956 m. baigė Utenos 2-ąją vidurinę mokyklą (dabar – Utenos Rapolo Šaltenio pagrindinė mokykla). 1956–1957 m. mokėsi Utenos medicinos mokykloje, įgijo sanitaro specialybę.
1957–1961 m. studijavo Lietuvos konservatorijos Teatriniame fakultete, įgijo aktoriaus išsilavinimą. 1964–1969 m. neakivaizdžiai tęsė studijas Maskvos (Rusija) valstybiniame Anatolijaus Lunačarskio teatro meno institute (GITIS), kur studijavo teatrologiją.
1961–1965 m. F. Jakšys dirbo Šiaulių dramos teatre aktoriumi.
1965–1995 m. jis buvo naujai įkurto Vilniaus Jaunimo teatro aktorius ir režisierius. 1980–1984 m. jis dirbo ir Lietuvos konservatorijos Aktoriaus meistriškumo katedros dėstytoju.
1994–2011 m. F. Jakšys buvo Vilniaus senjorų teatro režisierius ir meno vadovas, vaidino ir kitų teatro trupių pastatymuose, rengė autorines programas.
Iš viso scenoje ir kitur sukūrė kelis šimtus vaidmenų. F. Jakšio vaidybai būdingas humoras, grotesko atspalviai, akcentuotos detalės.

Šeima

Žmona Marija Rožė Jakšienė (g. 1939 m.) – gydytoja anesteziologė reanimatologė.
Duktė Eglė Jakšytė-Ramanauskienė (g. 1965 m.) – teatro režisierė.
Bistryčia

Istorija

Bistryčia kūrėsi prie tokio pat pavadinimo rėvos. Gyvenvietė minima nuo 1390 metų kaip Jogailos valda. Tada pastatyta pirmoji bažnyčia, įsteigtas augustijonų vienuolynas. Ties Bistryčia buvo renkami upeivių mokesčiai, pro gyvenvietę ėjo sausumos keliai į Buidydžius. Kaimas Bistryčia – viena seniausių gyvenviečių Astravo rajone. Strijkovskio ir Kojalavičiaus kronikose teigiama, kad kaimas Bistryčia buvo pirmoji LDK sostinė.
XIX a. pr. čia dar gyveno nemažai lietuvių, kaimas priklausė Užnerio apskričiai.
Liubavo Juozo Montvilos pagrindinė mokykla

Istorija

1770 m. įkurta parapija ir prie jos parapinė mokykla, kurioje 1781 m. mokėsi 5, 1784 m. – 9 mokiniai.
KK221

Maršrutas

Kelias prasideda Vievyje. Eina Elektrėnų savivaldybėje ir Trakų rajone. Prie kelio yra šios gyvenvietės: Pakalniškės, Pastrėvys, Semeliškės, Čižiūnai. Baigiasi Aukštadvaryje, sankryžoje su  A16  Vilnius–Prienai–Marijampolė . Kelias eina Elektrėnų marių pakrante, taip pat ir pusiasaliais ir įlankomis, Semeliškėse kerta Strėvos upę, eina tarp Antakmenių ir Mošios ežerų, ties Čižiūnais.
Stasė Maigienė

Biografija

1978 m. baigė Lietuvos žemės ūkio akademiją, zootechnikė.
Utenos rajono savivaldybės administracijos Žemės ūkio skyriaus vyresnioji specialistė, nuo 2007 m. Utenos rajono savivaldybės mero patarėja.
1990 m. Lietuvos demokratinės darbo partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos Utenos rajono skyriaus narė.
Nuo 2007 m. Utenos rajono savivaldybės tarybos narė.
Lietuvos žemės ūkio konsultavimo tarybos Utenos skyriaus kontrolės komisisjos narė. Sutuoktinis Gintautas, vaikai Artūras, Audrius.
Klaipėdos Kristaus Karaliaus bažnyčia

Istorija

Klaipėdoje 1258 m. pastatytos 2 bažnyčios: katedros ir parapinė Šv. Jono. Jos ne kartą buvo žemaičių sudegintos. Kuršo vyskupas Edmundas 1291 m. leido Klaipėdos gyventojams laidotis katedros kapinėse, nes prie Šv. Jono bažnyčios kapinėms vietos nebuvo. 1525 m. bažnyčios atiteko evangelikams liuteronams. 1945-1988 m. Klaipėdos Kristaus Karaliaus bažnyčia buvo vienintelė katalikų bažnyčia uostamiestyje.

Architektūra

Katalikų bažnyčia pastatyta 1784 m., vėlesnė – 1863 m. (kunigo Švarco rūpesčiu). 1944 m. bažnyčia sugriauta. 1945 m. įrengta mūriniuose buvusiuose baptistų maldos namuose. 2001 m. bažnyčia restauruota, vidus papuoštas Kretingos pranciškonų tapytomis ikonomis.
Johannes Thingnes Bø

Johanesas Tinesas Bjo (norv. Johannes Thingnes Bø, g. 1993 m. gegužės 16 d., Stryne, Norvegija) – norvegų biatlonininkas, olimpinis ir triskart pasaulio čempionas.

Karjera

Johanesas Tinesas Bjo 2012 m. laimėjo tris bei 2013 m. du aukso medalius pasaulio jaunimo biatlono čempionatuose. 2012 m. sausio 20 d. debiutavo pasaulio taurės varžybose, 2013 m. gruodžio 14 d. laimėjo pirmąją pergalę taurės etape. 2014 m. debiutavo Sočio žiemos olimpinėse žaidynėse, tačiau medalių nelaimėjo. 2018 m. Pjongčango žiemos olimpinėse žaidynėse pirmą kartą tapo olimpiniu čempionu.
2015 m. debiutavo biatlono pasaulio čempionate ir laimėjo tris medalius (aukso – sprinto lenktynėse, sidabro – 4×7,5 km estafetėje, bronzos – mišrioje estafetėje). 2016 m. biatlono pasaulio čempionate laimėjo du aukso medalius (masinio starto ir 4×7,5 km estafetės rungtyse).
McDermott, Will & Emery

McDermott Will & Emery L.L.P. - tarptautinė advokatų kontora, viena iš 10 didžiausių teisės firmų (law firm) JAV bei iš 20 visame pasaulyje. Būstinė - Čikagoje (Ilinojus). Įkurta 1934 m. Steigėjai Edward H. McDermott ir William M. Emery. Apie 2 300 darbuotojų (per 1 000 advokatų). 15 biurų JAV ir Europoje.

Lietuva

1991 m. Lietuvoje pradėjo veikti JAV teisės firmos „McDermott, Will & Emery“ Vilniaus biuras.
Nuo 1992 m. iki 1999 m. JAV teisės firmos „McDermott, Will & Emery“ Vilniaus biuro vadovavo advokatė Eugenija Sutkienė.
1994-2001 m. Vilniaus biuro teisininkas buvo Jonas Pilkauskas (vėliau - vienas iš advokatų kontoros „Sutkienė, Pilkauskas ir partneriai“ vadovų, partneris).
Nuo 1997 m. Vilniaus biuro advokatas buvo Jonas Masiokas (nuo 2003 m. liepos 1 d. - advokatų kontoros „Bernotas ir Dominas Glimstedt“ partneris).
2004 m. „Sutkienė, Pilkauskas ir partneriai“ ir Baltijos šalių kontorų teisininkai pradėjo bendradarbiauti, siekdami vieningos kontoros statuso ir pavadinimo kartu su partneriais Estijoje ir Latvijoje, kūrė bendrą verslo teisės kontorų aljansą.
2008 m. rugsėjo mėn. „Sutkienė, Pilkauskas ir partneriai“ drauge su vienomis iš pirmaujančių latvių ir estų advokatų kontorų - Grunte & Cers (Latvija) ir Tark & Co (Estija) - susijungė į trijų kontorų tinklą „TLS Alliance“. 2008 m. „TLS Alliance“ strateginiu partneriu Baltarusijoje tapo advokatų kontora „Vlasova Mikhel & Partners“.
2010 m. rugsėjo mėn. „Sutkienė, Pilkauskas ir partneriai“ kartu su Estijos „Tark & Co“ bei Latvijos advokatų kontora „Grunte & Cers” baigė sujungimo procesą ir veiklą nuo šiol vykdo vieningos kontoros „Tark Grunte Sutkiene” vardu.
Obokas

Istorija

Viduramžiais Obokas priklausė Ifato, Adalio sultonatams, vėliau jį valdė afarai. Prancūzų valdymo laikais Obokas buvo svarbus garlaivių anglies papildymo uostas, čia įsikūrė pirmoji Prancūzijos Somalilando administracija. 1894 m. administracija perkelta į Džibučio miestą, Oboko reikšmė sumenko.
Drestas III

Biografija

Drestas III buvo Udrosto arba Udrosigo sūnus. Pasak „Piktų kronikos“, jis turėjo bendravaldį Drestą. Jo valdymo laikotarpio ilgumas skiriasi nuo vienerių iki penkiolikos metų.
Naugarduko pilies cerkvė

Naugarduko pilies cerkvė – stačiatikių cerkvė, stovėjusi LDK Naugarduko pilies teritorijoje. Buvo pašventinta Švč. Dievo Motinos Užmigimo vardu (brus. Царква Успення Божай Маці).
Manoma, kad cerkvė pastatyta XIV a. pirmojoje pusėje. 1414–1415 m. joje tris kartus vyko LDK stačiatikių vyskupų konferencija. 1415 m. lapkričio 15 d., dalyvaujant Voluinės Vladimiro, Lucko, Peremislio, Polocko, Turovo, Cholmo ir Černigovo vyskupams bei šalies valdovui Vytautui Didžiajam, buvo išrinktas naujas Lietuvos–Naugarduko metropolitas Grigorijus Camblakas. Pastarasis dvasininkas paskelbė, kad jo metropolija nebepavaldi Maskvos metropolitui, bet Stačiatikių bažnyčios valdovas Konstantinopolio patriarchas šio sprendimo nepripažino ir konfliktas tęsėsi iki pat G.Cimblako mirties. Vėliau cerkvėje vykdavo Lietuvos vyriausiojo tribunolo posėdžiai. Po 1595 m. Bresto unijos perėjo į unitų rankas. Šventovė garsėjo savo Švč. Dievo Motinos paveikslu, kuris vėliau buvo perkeltas į Šv. Boriso ir šv. Glebo cerkvę.
Pirminis vienanavis pastato (koplyčios) planas buvo kvadrato formos, jo išmatavimai 13,5 х 13,5 m. Pamatai iš lauko akmenų, kiautinės konstrukcijos raudonų plytų sienos buvo išmūrytos baltiškuoju būdu. Vėliau pastatytos keturios kolonos, kurios laikė kupolą. XVII a. šventovė rekonstruota: jos tūris vakarų kryptimi padidėjo, atsirado apsidė, o pietinėje pusėje iškilo bokštas. Labai nukentėjo per 1751 m. gaisrą, po to ilgą laiką stovėjo apleista. Apie 1870 m. nugriauta, išrinktos plytos.
Antanas Skripkauskas

Biografija

Mokėsi Šiaulių mokytojų seminarijoje. Nuo 1926 m. mokytojavo Minupiuose, Sereikiuose, Ariogaloje ir kitur. 1930–1935 m. dirbo Telšiuose. Redagavo Šiaulių literatų žurnalą „Takas“ (1930–1931 m. išėjo 2 nr.), Telšiuose redagavo (nuo 1931 m.) Telšių savaitraštį „Žemaičių balsas“ (vėliau „Mūsų balsas“, 1932–1934 m.).
Bendradarbiavo laikraščiuose „Šiaulietis“, „Šiaurės Lietuva“, „Lietuvos aidas“, „Lietuvos žinios“, „Jaunųjų pasaulis“, kituose periodiniuose leidiniuose. Parašė ir išleido romanus: „Jis ir moteris“ (1931 m.), „Romanas be moters“ (1932, 2004 m.), „Savanoriai aria“ (1936 m.), „Mokytojo dalia“ (1937 m.).
Prasidėjus sovietų okupacijai, mokytojavo Naujoje Vilnioje, mokėsi Vilniaus pedagoginiame institute, įsitraukė į Lietuvos aktyvistų fronto organizaciją, buvo pogrindžio laikraščio „Laisva Lietuva“ redakcijos narys ir bendradarbis (slapyvardis Džiugas). 1941 m. suimtas ir sušaudytas. Kartu buvo sušaudyti Vytautas Bulvičius, Juozas Kilius, Juozas Radzevičius, Leonas Žemkalnis, Jurgis Gobis, Aleksas Kamantauskas ir Stasys Mockaitis.
Reino-Noiso apskritis

Reino-Noiso apskritis (vok. Rhein-Kreis Neuss) – apskritis Šiaurės Reine-Vestfalijoje, Diuseldorfo apygardoje. Reino-Noiso apskritis ribojasi su tokiomis apskritimis bei miestais kaip Viersen apskritis (šiaurėje), miestais Krėfeldas ir Duisburgu, rytuose – Diuseldorfas ir Mettmann apskritimi, pietuose – Kelnas bei Reino-Erfto apskritis.
Chemija

Istorija

Chemijos ištakas galima rasti viduramžių alchemikų veikloje.
XVII–XVIII a. Antuanas Lavuazjė paneigė klaidingą flagistono teoriją, įrodė, kad su degančiais kūnais jungiasi deguonis, susintetino vandenį. 1803 m. Džonas Daltonas suformulavo ir pagrindė atominę medžiagos sandaros teoriją. 1869 m. Dmitrijus Mendelejevas atrado periodinį cheminių elementų dėsnį ir sudarė periodinę elementų sistemą.
Šaravų ąžuolas

Šaravų ąžuolas – botaninis gamtos paveldo objektas, 1960 m. ąžuolas paskelbtas saugomu. Auga Kėdainių rajone, Kėdainių miškų urėdijos, Skaistgirių girininkijos, Šaravų miško 43 kvartale. Skersmuo 2 m, aukštis 28 m. Tai labai įspūdingas ąžuolas turėjęs dvi viršūnes. 1981 m. vieną iš jų nulaužė audra. 2010 m. ąžuolas nudžiūvo.
Ant ąžuolo yra pakabinta sena medinė koplytėlė, šalia įrengta pavėsinė, netoliese, miško aikštelėje, įrengtas nedidelis kryžių kalnelis, sutvarkyta aplinka. Šaravų ąžuolą galima pamatyti važiuojant automagistrale Vilnius–Kaunas–Klaipėda, apie 10 km už Babtų, prieš kavinę „Link vakarų“ pasukus į dešinę. Yra pastatytos nukreipiančios rodyklės.
2012 m. Šaravų ąžuolo klonuotas sodinukas pasodintas VDU Kauno botanikos sodo Birutės Galdikas ąžuolų giraitėje.

Istorija

Prie Šaravų ąžuolo 1863 m. rinkosi sukilėlių būriai. Čia vyko kautynės. Žuvę sukilėliai palaidoti Šaravų kapinėse. Pasakojama, kad ant ąžuolo buvo pakarti keturi kunigai, 1863 m. sukilimo dalyviai. Šv. Mišios prie Šaravų ąžuolo, 1863 m. sukilimo aukoms atminti, aukojamos kiekvienais metais rugsėjo mėnesio pirmą šeštadienį.
Miškiniai (viensėdis)

Istorija

1838 m. Giedraičių bažnyčios Status animarum knygoje minimas Miškinių vienkiemis. 1903 m. Inturkės juodraštinėje priešvedybinių apklausų knygoje – Miškinių palivarkas Giedraičių parapijoje.
Juodasis garnys

Išvaizda

Vidutinio dydžio garninis paukštis. Kūno ilgis 42-66 cm, atstumas tarp sparnugalių 90 cm, o svoris 270 – 390 g. Plunksnų danga juodos spalvos. Kuodas tankus, ilgas, juodas. Rainelė ir pėdos geltonos spalvos. Paukščių tuoktuvių metu pėdos yra ryškiai raudonos.

Paplitimas

Paplitęs Užsachario Afrikoje nuo Senegalo iki Sudano, Pietų Afrikos ir Madagaskare. Yra pastebėtas Italijoje ir Graikijoje.

Biologija

Biotopas – seklūs, atviri vandens telkiniai, ežerų ir tvenkinių pakrantės. Taip pat aptinkamas pelkėse, lankose, ryžių laukuose. Madagaskare aptinkamas iki 1500 m virš jūros lygio. Sėslus paukštis. Aktyvus dieną. Minta žuvimi, vandens vabzdžiais, vėžiagyviais ir varliagyviais. Medžioja pavieniai arba grupėse iki 50 individų. Pastebėjęs vandenyje grobį apsigaubia išskėstais sparnais, sudarydamas savotišką skėtį.
Veisimosi sezono pradžia sutampa su liūčių pradžia. Lizdus krauna pavieniai arba 50 – 100 porų kolonijose. Lizdus krauna medžiuose virš vandens arba labai arti vandens, 1- 6 m aukštyje. Lizdas yra labai gerai paslėptas medžio lajoje. Lizdą krauna iš šakų, diametras – 26 – 30 cm. Dėtyje 2 – 4 šviesiai žydri kiaušiniai. Savaitės jaunikliai apaugę tamsiai pilkais pūkais. Turi baltą kuodą.
Kartos trukmė 6,6 m.
Optimizavimas (matematika)

Optimizavimas - paieška apibrėžtos aibės elemento, kuriam tam tikro kriterijaus (vadinamo tikslo funkcija) reikšmė būtų maksimali (kitais atvejais - minimali). Matematikos šaka, nagrinėjanti tokių uždavinių sprendimą kartais vadinama matematiniu programavimu. Pastarasis pavadinimas kilęs iš to, kad šiais metodais buvo sudaromos ekonominės ir kitokios programos (planai).
Timo Glock

Karjeros pradžia

T. Glockas pradėjo savo karjerą 1998 m. būdamas 15 metų. Jis laimėjo keletą kartingų čempionatų bei 2000 m. BMW ADAC Formula Junior bei 2001 m. Formula BMW ADAC čempionatus. 2002 m. jis finišavo trečias Vokietijos F3 čempionate, o 2003 m. laimėjo trejas lenktynes Formula 3 serijoje.

2004Formulė 1

2004 m. jis pasirašė sutartį su Jordan ekipa kaip pilotas bandytojas. Jo debiutas lenktynėse įvyko Kanados GP, kai jis pakeitė ekipos pilotą Giorgio Pantano vienerioms lenktynėms. Jis finišavo 11-tas, tačiau po finišo buvo dikvalifikuotos Toyota ir Williams ekipos, tad Glockas pelnė pirmuosius savo taškus. Po to vokietis startavo dar trejose lenktynėse sezone.

Champ Car ir GP2

2005 m. Timo Glockas nusprendė dalyvauti JAV vyksiančiose Champ Car lenktynėse. Geriausias jo rezultatas sezone buvo antroji vieta, o sezono pabaigoje jis buvo surinkęs 202 taškus, ko užteko užimti 8 vietą galutinėje įskaitoje.
2006 m. jis startavo GP2 čempionate. Pelnęs 2 pergales jis užėmė 4 vietą, o kitais metais pelnęs 5 pergales jis tapo GP2 serijos čempionu.

Formulė 1

Po pergalingo 2007 m. čempionato jis patraukė kelių Formulės 1 komandų dėmesį. Po derybų jis pasirašė sutartį su Toyota ekipa. Jo komandos draugas tapo italas Jarno Trulli. Per pirmas dvejas lenktynes Timo Glockas finišo nepasiekė, tačiau po to vis gerino savo rezultatus. Kanados GP jis pelnė 4 vietą, o savo pirmąjį podiumą karjeroje jis pelnė Vengrijos GP finišuodamas antroje vietoje. Vokietis šiame sezone sužibėjo ir Singapūre, kur pelnė 4 vietą.
Virgin Racing
2009 m. sezono pabaigoje žlugus Toyota F1 komandai, jis perėjo į naują Manor GP komandą.
Bruntalas

Istorija

Įkurtas 1213 m., tais pačiais metais sutekta Magdeburgo teisė.
Nuo 1938 iki 1945 m. buvo viena iš Sudetų krašto savivaldybių.
Vokiečių ordino valstybė

Istorija

Vokiečių ordino valstybinis darinys egzistavo Kulmo žemėje nuo 1230 m. Vokiečių ordino valstybė faktiškai įkurta po užkariavimų Prūsijoje, kai 1309 m. Soldino taika markgrafas Valdemaras Brandenburgietis už 10 000 markių pardavė savo teises į Dancigą, o ordino sostinė buvo perkelta iš Venecijos į Marienburgą.
1346 m. Vokiečių ordinas iš Danijos įsigijo Šiaurės Estiją ir perdavė ją valdyti Livonijos ordinui. Valdant didžiajam magistrui Vinrichui fon Kniprodei (1351–1382 m.) valstybė įgijo didžiausią galią, netgi buvo privertusi Lietuvos Didžiąją Kunigaikštiją ir jos valdovus 1382 m. Jogailą ir 1384 m. Vytautą atsisakyti teisių į Žemaitiją. 1409 m. Žemaičių sukilimas davė dingstį kryžiuočių lemiamam karui su Lietuvos Didžiaja Kunigaikštija ir Lenkija. 
Kryžiuočiams 1410 m. pralaimėjus Žalgirio mūšį valstybę užgriuvo didžiulių kontribucijų našta, teko didinti mokesčius, todėl 1440 m. 53 smulkieji dvarininkai ir 19 miestų, tarp jų – Dancigas, Elbingas ir Torunė, įėję į Hanzos sąjungą, įkūrė Prūsijos konfederaciją, siekdami nusikratyti Vokiečių ordino valdžios. 1454 m. prasidėjus Prūsų sąjungos inspiruotam sukilimui, kilo Trylikos metų karas, pasibaigęs Vokiečių ordino sutriuškinimu. Konfederacijos miestai, taip pat ir Marienburgas, pagal Antrąją Torunės taiką atiteko Lenkijos karalystei kaip jos provincija Karališkoji Prūsija. Vokiečių ordino valstybės sostine tapo Karaliaučius.
1525 m. Vokiečių ordino didysis magistras Albrechtas Brandenburgietis kartu su visa Ordino valstybe priėmė liuteronų tikėjimą ir įkūrė pasaulietišką Prūsijos kunigaikštystę.

Valdymas

Valstybės galva – Vokiečių ordino didysis magistras asmeniškai per savo administraciją kontroliavo visą Prūsiją. Didysis magistras taip pat buvo Marienburgo pilies komendantas ir ordino iždininkas. Jis taip pat buvo Hanzos Lygos narys, gaudamas dalį Lygos muitų mokesčių. XIII–XV a. Vokiečių ordino valstybėje buvo 20-25 komtūrijos, stambesni administraciniai teritoriniai vienetai – (vok. Komtureien) ir smulkesnės fogtilijos, kurias valdė fogtai (vok. Vögte).
Vigandas Adomavičius

Biografija

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Zarasų rajono skyriaus narys.
1996–1997 m. (LDDP sąraše) Zarasų rajono savivaldybės tarybos narys.
Vakarinės prieigos

Vakarinės prieigos (angl. Western Approaches) - stačiakampė zona Atlanto vandenyne, esanti į vakarus nuo D. Britanijos salos. Stačiakampio aukštis didesnis negu plotis. Šiaurinė ir pietinė zonos ribos atitinka šiauriausią ir piečiausią D. Britanijos taškus, rytinė riba sutampa su vakarine D. Britanijos pakrante, o vakarinė riba yra iš šiaurės į pietus einanti linija piečiau Islandijos. Ši zona labai svarbi Didžiajai Britanijai, kadangi daug didžiųjų uostų yra šioje zonoje.
Terminas Vakarinės prieigos paprastai naudojamas aptarinėjant karinių laivynų veiksmus Pirmajame ir Antrajame pasauliniame karuose, kai Vokietijos Karinis jūrų laivynas blokavo D. Britaniją povandeniniais laivais, veikusias šioje zonoje. Kadangi beveik visa laivyba į D. Britaniją ir iš jos vykdavo pro šią zoną, zona buvo povandeninių laivų medžioklės zona, ji turėjo būti efektyviai ginama. Tam buvo įsteigta Vakarinių prieigų vadovybė, besirūpinusi šios zonos gynyba nuo Vokietijos povandeninių laivų.
Rogovas (Augustavo apskritis)

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Žalgirių paminklas partizanams

Vieta

Pastatytas pakelės pievoje, lauko pakraštyje, į šiaurės rytus nuo kaimo kryžkelės ir kitapus jos esančių Žalgirių senųjų kapinių, A. Paulauskienės žemėje.
Paminklinės teritorijos plotas – 4 m².

Paminklas

Atminimo ženklas betoninis, tipinis, trikampis stačiasienis, su Vyčio kryžiaus siluetu viršūnėje, įmontuotas į apskritą betoninį postamentą. Priekinio fasado plokštumoje įrašyta: „ŽALGIRIŲ KAIME / 1945 08 01 / ŽUVO LLA / ZIGMO APULSKIO / BŪRIO / PARTIZANAI / ALEKSAS EINIKIS / G. 1921 M. / KAZIMIERAS / KARALIUS / G. 1922 M. / PRANAS MEŠKYS / G. 1920 M. / RYŠININKAS / LEONAS JABLONSKIS / G. 1911 M.“
Aukštis – 1,62 m.

Istorija

1944 m. pabaigoje Mosėdžio valsčiaus Šatraminių–Žalgirių–Ledžių–Peldžių miškuose ėmė burtis pirmieji partizanai, kurių daugumą sudarė tarnybos okupacinėje sovietų armijoje vengę jaunuoliai, pasiryžę kovoti už Lietuvos laisvę. Jie sudarė Lietuvos laisvės armijos Žemaičių apygardos kovotojų būrį. 1945 m. jis pavaldus buvo K. Kontrimo Klevo kuopai. Būrys veikė Mosėdžio, Lenkimų, Darbėnų valsčiuose, jam vadovavo Vietinės rinktinės savanoris Zigmas Apulskis.
1945 m. rugpjūčio 3 d. apie 700 NKVD pasienio kariuomenės 23-jo pasienio būrio ir raudonosios armijos 347-sios šaulių divizijos kareivių vykdė karinę-čekistinę operaciją Kretingos apskrities Žalgirių kaimo apylinkėje, Ledžių, Šatraminių ir Peldžių miškuose. Per susišaudymą žuvo 6 Apulskio būrio partizanai, iš kurių žinomi: Aleksandras Einikis (g. 1921 m., gyv. Šatraminių k.), Kazimieras Karalius (g. 1922 m. Šekų k.), Pranas Meškys (g. 1920 m., gyv. Šatraminių k.) ir partizanų ryšininkas Leonas Jablonskis (g. 1911 m., gyv. Žalgirių k.), kurio sodyboje aptikta partizanų slėptuvė.
Žuvusiems atminti 2008 m. rugsėjo 25 d. Žalgirių kaime pastatytas tipinis atminimo ženklas (dizaineris Romas Navickas). Be to, jų atminimas 1991 m. įamžintas Mosėdžio paminkle partizanams, o K. Karaliui skirtas kario savanorio antkapinis kryžius 2004 m. pastatytas Daukšių kapinaitėse.
Tomas Josas

Biografija

1941 m. birželio 24 d. tėvą sušaudė besitraukiantys NKVD daliniai. 1947 m. pradėjo mokytis Tauragės rajono Batakių vidurinėje mokykloje. 1951–1954 m. su mama buvo ištremti į Rusiją, į Tolimuosius Rytus. 1960 m. baigė Batakių vidurinę mokyklą. 1960–1965 m. studijavo Kauno politechnikos institute, įgijo geležinkelių statybos inžinieriaus išsilavinimą.
1965–1970 m. Pabaltijo geležinkelio kelių ruožo meistras, aikštelės viršininkas, vyriausias inžinierius. 1970 m. Panevėžio geležinkelio kelių ruožo vyriausias inžinierius. 1973–1991 m. Panevėžio statybos tresto 3-oje mechanizacijos valdybos aikštelės viršininkas, valdybos viršininko pavaduotojas. 1991–1995 m. Panevėžio miesto tarybos pirmininkas. 1993 m. lapkričio 1 d. išėjo į pensiją. 1995–1996 m. Panevėžio miesto savivaldybės meras. 1997–2000 m. Panevėžio apskrities viršininkas. 2001–2003 m. UAB „Panevėžio spaustuvė“ generalinis direktorius. 2005 m. UAB „Infotecha plius“ konsultantas.
1990–1995 m. Panevėžio miesto tarybos deputatas, 1995–1997 m. ir nuo 2007 m. Panevėžio miesto savivaldybės tarybos narys.
Buvo Panevėžio „Lions“ klubo prezidentas, Lietuvai pagražinti draugijos Panevėžio skyriaus pirmininkas. Žmona – Stasė Vida, sūnūs Tomas ir Aidas.
Gribtainių piliakalnis

Aplinkiniai piliakalniai

Pilverų piliakalnis 59 kmKūlinių piliakalnis 7 kmKauprės piliakalnis 34 kmSkosos piliakalnis 8 kmDignajos piliakalnis 40 kmZiemelių piliakalnis 10 kmKnavų piliakalnis 4 km
Stupelių piliakalnis 12 kmAknystės piliakalnis 16 km
Višonki Bloniai

Istorija

Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 15 namų ir 103 gyventojai. 1921 m. kaime buvo 39 namai ir 281 gyventojai, iš kurių 5 stačiatikiai.
Kiogė

Istorija

Nuo seno apgyventa teritorija. Pirmas žinomas turgus minimas 1288 m.